Cuneiform Tablet Kt 94/k 881B (AKT 6a 195b)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šál-ma-a-šùr a-ṣé-er a-mur-IŠTAR ú-ṭá-ḫi-ú-ni-a-tí-ma um-ma šál-ma-a-šur-ma a-na a-mur-IŠTAR-ma mì-šu-um ší-im TÚG-ba-tí-a URUDU ta-aṣ-ba-at um-ma a-mur-IŠTAR-ma ke-na 4 GÚ lá-mu-nam aṣ-ba-at ba-lu-um ḫi-na-a ú ší-bé aṣ-ba-at um-ma ša-lim-a-šur-ma ḫa-bu-ra-ta-i-am tal-qé um-ma a-mur-IŠTAR-ma ša i qá-tim <gap>-ta-šu-šu al-qé um-ma a-mur-IŠTAR-ma a-ta lu-qú-tí ša 10 ma-na KÙ.BABBAR ta-aṣ-ba-at um-ma ša-lim-a-šur mì-ma lá aṣ-ba-at-ma um-ma a-mur-IŠTAR-ma a ṣú-ḫa-ri-a a za-al-pá áš-ta-pár ṣú-ḫa-ri li-li-kam-ma lá-ta-wu um-ma a-mur-IŠTAR-ma a-na-ku a-šé-e-kà ú-ul a-ta ta-šé-e-a-ni IGI MAR.TU-ba-ni IGI pu-šu-ki-in a-na a-wa-tim a-ni-a-tim kà-ru-um kà-né-eš i-dí-ni-a-tí-ma IGI GÍR ša a-šùr ší-bu-tí-ni ni-dí-in